b'\n_START_ARTICLE_\nMemento\n_START_SECTION_\nHandling\n_START_PARAGRAPH_\nLeonard Shelby har store problemer. Han er p\xc3\xa5 jakt etter sin kones mordere, men lider av aksial amnesi, en sjelden form for hukommelsestap som gj\xc3\xb8r at han ikke klarer \xc3\xa5 lagre nye minner. Dette medf\xc3\xb8rer at han glemmer alt nytt innen veldig kort tid, for eksempel hvor han er, hva han skal og hvorfor. Han blir derfor n\xc3\xb8dt til \xc3\xa5 bruke sin egen kropp som notisbok, men en ting glemmer han ikke: han vil ha hevn.\n_START_SECTION_\nPopularitet og \xc3\xb8konomi\n_START_PARAGRAPH_\nMemento ble en moderat suksess i USA, sett p\xc3\xa5 bakgrunn av et forholdsvis beskjedent budsjett. Den innbrakte $39,7 millioner p\xc3\xa5 verdensbasis, hvorav $25,5 millioner i USA._NEWLINE_Produksjonskostnadene var p\xc3\xa5 $9 millioner.\n_START_SECTION_\nAnmelderne\n_START_PARAGRAPH_\nDen ble godt mottatt av anmelderne, noe som gjenspeiles i at den har f\xc3\xa5tt 92\xc2\xa0% p\xc3\xa5 Rotten Tomatoes.\n_START_SECTION_\nInnspilling\n_START_PARAGRAPH_\nDet unike med Memento er at scenene kommer i omvendt rekkef\xc3\xb8lge, slik at man ser filmens slutt p\xc3\xa5 begynnelsen og s\xc3\xa5 videre. N\xc3\xa5r en scene er ferdig vises det som ledet opp til akkurat denne scenen. Som publikum vet man ikke hvordan situasjonen i scenen oppstod og er dermed like uvitende p\xc3\xa5 hva som skjer som hovedpersonen med hans mentale lidelse._NEWLINE_Den indiske filmen Ghajini har hentet ideer fra Memento.'